Eksperimen Cinta

Eksperimen Cinta merupakan sebuah siri drama televisyen Malaysia tahun 2015 arahan Emi Suffian Sabhe, Dibintangi oleh Fahrin Ahmad dengan dua watak, Izreen Azminda, dam Sherry Ibrahim. Siri ini memulakan tayangan perdana di Slot Dahlia TV3 bermula 13 Jun 2015 menggantikan Asam Pedas Untuk Dia.

Sinopsis
Kali pertama bertentang mata, Tengku Aaron Shah (Fahrin Ahmad) sudah mula tertarik dengan perwatakan Damia Farisha Razak (Izreen Azminda) yang lain daripada perempuan lain di sekelilingnya. Sangat tak terduga sikapnya. Tengku Aaron memaksa Damia untuk menerima lamarannya walaupun dia melakukannya hanya sebagai satu eksperimen cinta. Hakikatnya perkahwinan itu adalah untuk mengaburi mata semua orang terutama abang kembarnya, Tengku Adrean (juga Fahrin Ahmad) yang sangat dibencinya setelah merampas kekasihnya, Seri (Sherry Ibrahim). Aaron mahu membuktikan kepada Adrean yang dia juga boleh hidup bahagia. 

Kehidupan mereka berubah apabila duduk serumah. Cemburu menguatkan rasa hati. Berjauhan membuaikan rasa rindu. Kehadiran Salmi (Faye Kusairi) yang cuba menuduh Tengku Aaron menghamilkannya mengganggu kebahagiaan rumahtangga mereka. Bagi Damia, selagi lafaz talak tidak terucap, selagi itu maruah Aaron akan dijaga.

Pelakon
 Fahrin Ahmad sebagai Tengku Aaron/Tengku Adrean
 Izreen Azminda sebagai Damia Farisha
 Sherry Ibrahim sebagai Seri Husna
 Mira Filzah sebagai Suraya
 Ammar Alfian sebagai Adam Haris
 Mas Khan sebagai Marcello Leo
 Faye Kusairi sebagai Salmi
 Aman Shah sebagai Tan Sri Ahmad 
 Lydiawati sebagai Puan Sri Hayati 
 Razak Ahmad sebagai Pak Razak
 Siti Fairuz sebagai Mak Saleha 
 Cik Manggis sebagai Amelissa
 Kismah Johar sebagai Tok Wan
 Erwin Dawson sebagai Kalish
 Marr Mohamad sebagai Marr
 Shafie Khai sebagai Rafee
 Mei Fen sebagai Lucy
 Mimi Lana sebagai Melisa

Runut Bunyi
 Mungkin Kamu - Sissy Iman
 Terima Kasih Cinta - Tasha Manshahar feat. RJ

Drama Melayu
Rancangan TV3
Drama adaptasi novel di Malaysia